तिरंगा यात्रा कश्मीर नहीं आने देंगे : उमर अब्दुल्ला  
भाजपा ने साफ़ कर दिया है कि जम्मू−कश्मीर सरकार की चेतावनी के बावजूद 26 जनवरी को श्रीनगर के लाल चौक पर तिरंगा फहराया जाएगा।
26 जनवरी को लाल चौक पर तिरंगा फहराने को लेकर भारतीय जनता पार्टी और जम्मू-कश्मीर सरकार आमने−सामने आ गई है। मुख्यमंत्री उमर अब्दुल्ला ने एलान किया है कि वह भाजपा की युवा ब्रिगेड के मंसूबों को पूरा नहीं होने देंगे।  राज्य के आला अधिकारियों के साथ बैठक के बाद उमर ने कहा कि भाजपा की एकता यात्रा को कश्मीर में घुसने नहीं दिया जाएगा। दूसरी ओर भाजपा ने साफ़ कर दिया है कि जम्मू−कश्मीर सरकार की चेतावनी के बावजूद 26 जनवरी को श्रीनगर के लाल चौक पर तिरंगा फहराया जाएगा।